ועדת הפנים ואיכות הסביבה, כנסת 16, פרוטוקול מספר 488, 2005-07-26 11:30

גאלב מג'אדלה: שלום, אני פותח את ישיבת הוועדה.

גאלב מג'אדלה: הצעת החוק הזו כבר עמדה להצבעה בקריאה שנייה ושלישית במליאת הכנסת, ו-8 חברי כנסת הפילו אותה כי רצו להעניש את הממשלה.

גאלב מג'אדלה: אני הרגשתי רע מאוד עם מה שקרה.

גאלב מג'אדלה: זו הצעת חוק שעבדו עליה 12 שנה.

גאלב מג'אדלה: אני אמרתי להם, שהם הענישו או הציבור ולא את הממשלה.

גאלב מג'אדלה: זה שהממשלה והקואליציה לא היו, זה חוסר אחריות וזלזול, אבל זה שהם החזירו לממשלה באמצעות הענשת החברה הישראלית, זו בושה.

גאלב מג'אדלה: אני דיברתי על זה בכמה הזדמנויות.

גאלב מג'אדלה: באו אלי חברי כנסת ושאלו אותי למה העליתי את זה כל כך הרבה פעמים, ואני אמרתי להם שעשיתי זאת, כדי שהציבור בבית יידע שדבר כזה הם הפילו בגלל שזו הצעת חוק ממשלתית.

יעקב אדרי: מחר אנחנו נעביר את ההצעה.

גאלב מג'אדלה: כיוון שכולם מכירים את הצעת החוק, אנחנו נקרא את הסעיפים ונאשר אותם.

גאלב מג'אדלה: התעכבנו כבר הרבה שנים.

איילת עציון: מקריאה את סעיף 1.

גאלב מג'אדלה: אנו מצביעים על סעיף 1.

גאלב מג'אדלה: ה צ ב ע ה בעד – 2 נגד – אין נמנעים - אין

גאלב מג'אדלה: הסעיף התקבל פה אחד.

איילת עציון: מקריאה את סעיף 2.

גאלב מג'אדלה: אנו מצביעים על סעיף 2 .

גאלב מג'אדלה: ה צ ב ע ה בעד – 2 נגד – אין נמנעים - אין

גאלב מג'אדלה: הסעיף התקבל פה אחד.

איילת עציון: מקריאה את סעיף 3.

עודד ברוק: לכאן הוספו שתי הגדרות.

עודד ברוק: אדוני היושב ראש, בנוסח שעלה לקריאה שנייה ושלישית היו שני נושאים שפוצלו מהחוק העיקרי.

עודד ברוק: בינתיים שני הנושאים האלה הוסדרו, ולכן אנחנו מחזירים אותם לחוק.

עודד ברוק: לא נבקש יותר פיצול.

עודד ברוק: החוק הזה הוא אפילו משופר לעומת החוק שעלה לקריאה שנייה ושלישית.

גאלב מג'אדלה: האם זה על דעת כל הצדדים?

עודד ברוק: על דעת כל הצדדים.

עודד ברוק: זה נקבע לאחר ישיבה עם מד"א ועם קצין הכנסת.

עודד ברוק: שני הנושאים נוגעים למה שיחול באירוע אסון המוני בכנסת, ולתורת ההפעלה.

עודד ברוק: השאלה היא, האם זה יהיה בהתייעצות או בהסכמה.

גאלב מג'אדלה: מה היה ההסדר?

עודד ברוק: הוחלט שהנושא יהיה בהתייעצות, אבל כל גוף הוא עומד בפני עצמו וראשי לקדם את הנושאים שלו.

ישי יודקביץ: יש פה פיצול בין הוראות להפעלה משולבת, שזה באחריות המשטרה והצבא לפי העניין, בהתייעצות עם גופי מד"א, ויש הגדרה נוספת שנקראת הוראות מקצועיות ספציפיות לכל גוף בעצמו.

עודד ברוק: כל אחד יהיה בפני עצמו, אבל הכל ביחד ישתלב בתורה אחת גדולה.

ענת שפי: במובן הזה שמרנו על ההוראות המקצועיות.

ענת שפי: הם היו חרדים מכך שנתערב בהוראות המקצועיות שלהם.

ענת שפי: שמרנו על העצמאות שלהם בעניין הזה.

ענת שפי: זה על דעת כל הגורמים.

איילת עציון: "הוראות להפעלה משולבת".

איילת עציון: בסעיף 90יז נכנסת תוספת שמתייחסת למצב של אירוע אסון המוני במשכן הכנסת.

איילת עציון: לכנסת יש מעמד מיוחד.

איילת עציון: היא אקסטריטוריאלית מבחינת המשטרה, ולכן הוחלט שהמשטרה והכנסת יקבעו נהלים לגבי מערכת היחסים ביניהן במקרה של אסון המוני או תרגיל, וכן את כל חלוקת הסמכויות שנובעת מכך.

איילת עציון: סעיף 90 יז' יהפוך לסעיף 90 יח', שמירת דינים: "אין באמור בפרק זה כדי לגרוע מסמכויות שוטר או חייל לפי כל דין".

גאלב מג'אדלה: אנו מצביעים על סעיף 3.

גאלב מג'אדלה: ה צ ב ע ה בעד – 1 נגד – אין נמנעים - אין

גאלב מג'אדלה: הסעיף התקבל פה אחד.

איילת עציון: מקריאה את סעיף 4, תיקון חוק מגן דוד אדום.

גאלב מג'אדלה: אנו מצביעים על סעיף 4.

גאלב מג'אדלה: ה צ ב ע ה בעד – 1 נגד – אין נמנעים - אין

גאלב מג'אדלה: הסעיף התקבל פה אחד.

איילת עציון: מקריאה את סעיף 5, תיקון חוק שירות עבודה בשעת חירום.

גאלב מג'אדלה: אנו מצביעים על סעיף 5.

גאלב מג'אדלה: ה צ ב ע ה בעד – 1 נגד – אין נמנעים - אין

גאלב מג'אדלה: הסעיף התקבל פה אחד.

איילת עציון: מקריאה את סעיף 6, תיקון חוק רישום ציוד וגיוסו לצבא הגנה לישראל.

גאלב מג'אדלה: אנו מצביעים על סעיף 6.

גאלב מג'אדלה: ה צ ב ע ה בעד – 1 נגד – אין נמנעים - אין

גאלב מג'אדלה: הסעיף התקבל פה אחד.

איילת עציון: מקריאה את סעיף 7.

איילת עציון: אנחנו רוצים להוסיף בסופו של סעיף 16 ד' בחוק חומרים מסוכנים את המילים: "מבלי לגרוע מהוראות סעיף 16ג4".

איילת עציון: סעיף 16ד בחוק חומרים מסוכנים קובע על מי לא יחול החוק, ובין היתר הוא כולל את הגורמים שציינתי: הממונה על חומרים מסוכנים, הוועדה לאנרגיה אטומית ושטח המוחזק על ידי צה"ל.

ענת שפי: זה צריך להיות על דעת המשרד לאיכות הסביבה.

איילת עציון: אני חושבת, שעידו סגר את זה איתם.

איילת עציון: אנחנו לא קובעים פה שום דבר חדש.

איילת עציון: זה למען הסר ספק.

ישי יודקביץ: מאחר וסעיף 16ג4 הוא הסדר ספציפי, הם רצו פשוט להבהיר את היחסים בין הסעיף הזה לבין סעיף 16ד בחוק חומרים מסוכנים.

עודד ברוק: בסדר.

גאלב מג'אדלה: אנו מצביעים על סעיף 7.

גאלב מג'אדלה: ה צ ב ע ה בעד – 1 נגד – אין נמנעים - אין

גאלב מג'אדלה: הסעיף התקבל פה אחד.

גאלב מג'אדלה: אנחנו מאשרים את כל הצעת החוק, כולל ההבנות לגבי תורת ההפעלה ולגבי משכן הכנסת.

גאלב מג'אדלה: אני רוצה להודות לכם על כך שכל אחד תרם מחלקו על מנת שנביא הצעת חוק לטובת החברה הישראלית, בתקווה שמחר נקדם את העניין והיא תאושר לקריאה שנייה ושלישית.

יעקב אדרי: אני רוצה להודות ליושב-ראש הוועדה, על הרצון הטוב לקדם את החוק, וכך גם ליועצת המשפטית.

גאלב מג'אדלה: תודה רבה הישיבה נעולה.